  Майя Бывальцева Россиллэн азьмуртэз Владимир Путин «Мерлыко контаркт» ӵектосъя федерал коньдон висъянэз азьланьтон ласянь Удмуртилэн тӧроезлы дурбасьтӥз. 29-тӥ куарусёнэ Александр Бречалов та ужпумъя кун кивалтлэн ёзчиосыныз кеншонын вераськиз. Со сярысь улосвыл тӧролэн но кивалтэтлэн пресс-службазы ивортӥз. 2020-тӥ арын «Демография» йӧскалык ӵектос улсын Удмуртия но Россиысь эшшо 20 улосвылъёс мерлыко контрактъёс юнматыны федерал коньдэтысь уксё басьтӥзы. Со понна огазеям коньдэысь 249 миллион 900 сюрс манет висъязы, азьвыл арен ӵошатыса, со 39 поллы тросгес. Туннэ Удмуртиын 2 сюрс 92 мерлыко контрактъёс юнматэмын. 91 процентэз кун юрттэт басьтӥсьёс – со нылпиосын семьяос, со пӧлысь 73 процентэз – трос нылпиё семьяос. 632 адями уже интыямын, 221 кунмурт дышетскиз, 122 нимаз предприятиос усьтэмын яке али пусйисько, 1 сюрс 100-лэсь трос семьяос секыт улон югдурысь потыны юрттэт басьтӥзы Александр Бречалов, Удмуртилэн тӧроезУдмуртилэн тӧроез верамезъя, коронавирус инфекциен герӟаськем сюбегатонъёсты лыдэ басьтыса, элькунын ватсаса луонлык сётӥзы – нимаз подсобной возёсэз азинтыны мерлыко контракт юнматон. Улосвыл коньдэтысь 30 миллион манет висъязы. Юрттэтэз ермыса улӥсь 1 сюрс пала семья басьтӥз. Гурт ёросъёсысь ёрмыса улӥсь трос нылпиё семьяос мерлыко контрактъя висъям коньдонэн сюро таза пудо, муш, гурт возёс техника басьто, со сиён-юон поттыны гинэ ӧвӧл, асьсэлы табыш басьтыны но луонлык сётэ. Озьы ми валтӥсь ужпумез сэрттӥськом-пертчиськом – семьяос секыт югдурысь потыны но табышсэс будэтыны быгато Александр Бречалов, Удмуртилэн тӧроезАлександр Бречалов кулэяськисьёслы мерлыко контрактъя юрттэт сётонэз федерал ужрадъёс пӧлы пыртонъя кичӧлтонлы дурбасьтэмзы понна Кун Думаысь депутатъёслы но федерал министръёслы тау кариз. Валтӥсез ужпум, адямиос, Удмуртиысь гуртъёсын сямен, кызьы вераз Алексаендр Бречалов, семьязэс сюдыны но коньдон потыны мед быгатозы – со туж кулэ, соин гинэ дугдыны уг яра Владимир Путин, Росси Федерацилэн азьмуртэзТодэ вайытом, 2020-тӥ арын толшоре Удмуртилэн тӧроез Александр Бречалов Москваын Россиысь ужъя но мерлыко юрттэт сётонъя министрен Максим Топилинэн пумиськылӥз. Отын мерлыко контрактъя кун юрттэт сётон ужпумез но ӝутӥзы.  Тегъёс: ВладимирПутин Москва Удмуртия юрттэт коньдон АлександрБречалов мерлыкоконтракт  